CELEX: 32012R0104
Language: lv
Date: 2012-02-07 00:00:00
Title: Komisijas Īstenošanas regula (ES) Nr. 104/2012 ( 2012. gada 7. februāris ) par atsevišķu preču klasifikāciju kombinētajā nomenklatūrā

9.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 36/19
            
         KOMISIJAS ĪSTENOŠANAS REGULA (ES) Nr. 104/2012
   (2012. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  T. s. "velosipēda komplekts", kas sastāv no šādiem komponentiem:
                  
                              a)
                           
                           
                              rāmis,
                           
                        
                              b)
                           
                           
                              priekšējā dakša un
                           
                        
                              c)
                           
                           
                              divi loki.
                           
                        Komponenti tiek uzrādīti muitošanai vienlaikus, bet ir iepakoti atsevišķi.
               
               
                  
                              a)
                           
                           8714 91 10
                        
                              b)
                           
                           8714 91 30
                        
                              c)
                           
                           8714 92 10
                        
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8714, 8714 91, 8714 91 10 un 8714 91 30, kā arī 8714 92 un 8714 92 10 formulējumu.
                  Tā kā komponentiem, tos saliekot kopā, nav pabeigta velosipēda pamatīpašības, tos nav iespējams klasificēt apakšpozīcijā 8712 00 kā nepabeigtu velosipēdu, piemērojot 2.a) vispārīgo interpretācijas noteikumu (sk. arī KN skaidrojumus apakšpozīcijai 8712 00).
                  Komponentus nav iespējams klasificēt kā preces, kas iesaiņotas komplektos mazumtirdzniecībai 3.b) vispārīgā interpretācijas noteikuma nozīmē, jo tie nav iesaiņoti kopā. Līdz ar to komponenti ir klasificējami atsevišķi.
                  Tāpēc rāmis ir klasificējams ar KN kodu 8714 91 10, priekšējā dakša — ar KN kodu 8714 91 30 un loki — ar KN kodu 8714 92 10.